Nâ, bǐ nɔ̄ŋɔ́ hḿ ńnam míńkúkúmá Amorít míbɛ̄ yā Yórdan á yād, a tíege á ḿbugulǔ Arnôn a kələ kwí á ńkǒl Hermon. 9Bǒd yā Sidon bálóe Hermon nâ Siryôn, Amorít bə́ lóege nâ Senir. 10Bǐ ngánɔŋ mǎl mə́sə̄ yā ǹsiəbə ńnǎm Galaad ásə ai Bashân ásə a kələ kwí á Salka ai Edrɛî, mǎl yā Bashân á édzóē Og. 11Á nə̄ hḿ naa, Og, ǹkúkúmá yǎ Bashân, ńnye a ngábə́ məbuugǎ yā mvóg Refaít étām, enɔ̌ŋ dzíé, enɔ̌ŋ bikie, ńdzɔ̄, báyén á Raba yǎ Amorít, é nə moŋolo ebǔl á ńtīé, moŋolo mə́nyi á ndam, zəzə moŋolo. 12Ńdɔ̄ hḿ bǐ ngánɔŋ ǹnǎm tē, mə tsígí ńnǎm Galaad étun, miǹkǒl ai bətísɔn a tádigi á Aroer á ḿbugulǔ Arnôn, mə və́ə́ mvóg Rúben ai mvóg Gad.